Grafema

En llingüística, un grafema ye la unidá mínima de la escritura d'una llingua. Los grafemes correspuéndense coles lletres.

Nuna ortografía fonolóxica cada grafema correspuéndese con un fonema. En sistemes non fonémicos, pueden haber dellos grafemes representando un solu fonema (casu de la ch n'asturianu). A esto llámase-y dígrafu (dos grafemes pa un solu fonema) o trígrafu (tres grafemes pa un solu fonema). Por exemplu, la pallabra que contién tres grafemes (q, u, e) pero namái dos fonemes, yá que qu ye equí un dígrafu.

Distintos glifos pueden representar el mesmu grafema. Por exemplu, el primer glifu de la pallabra inglesa fish (pexe) equival al dígrafu en final de la pallabra enough (abonda). Magar ser distintos glifos, correspuenden al mesmu grafema.

Non tolos glifos son grafemes nel sentíu fonolóxicu; por casu el logograma & representa la pallabra llatina et que contién dos fonemes.

Los grafemes, más que símbolos fixos, son clases d'equivalencia de símbolos gráficos que representen distintes unidaes. Por exemplu, los símbolos ⟨g⟩ y ⟨g⟩ son distintos gráficamente, pero son el mesmu grafema, porque representen lo mesmo.

 Referencies 

*